Lënda: Gjuhë shqipe

Klasa:lX

Njësia mësimore:Vaji i bylbylit

**Ndre Mjeda(1886-1937)**

Megjithëse ishte i veshur me petkun fetar,është një ndër shkrimtarët më përparimtarë të kohës së vet.Si shumica e shkrimtarëve shqiptarë të Rilindjes,edhe Mjeda kaloi një pjesë të mirë të jetës larg vendlindjes.

Ka shkruar me tepër vjersha lirike, që u botuan në permbledhjen “Juvenilia”.Ka shkruar edhe poemat:”Skodra”,”Lisus”dhe “Liria”.Ka edhe mjaft vjersha për fëmijë,përmbledhur në veprën”Guxo”.

**Në këtë vjershë, poeti përmes alegorie të qëlluar u drejtohet shqiptarëve, që të ngrihen kundër robërisë shekullore dhe të fitojnë lirinë për vendin e vet.**

**VAJI I BYLBYLIT**

Po shkrihet bora

 dimri po shkon

bylbyl i vorfën,

pse po gjimon?

 Pushoi murlani

 me duhi të vet

 bylbyl i vorfën,

 çohu, mos rri shkret.

 Gjithë fushat e malet

blerimi i mbuloi

livadhi e përroi

gjithkah lulzoi.

Ndër pyje e ograja

 në ma të mirin vend

 me rreze dielli

 po e gëzon gjithkënd.

 A çil kafazi

 bylbyl, flutro,

 ndër pyje e ograja

 bylbyl, shpejto.

Po shkrihet bora,

 dimni po shkon;

bylbyl i vorfën

 pse po gjimon?

**Alegoria**-sajohet kur me anë të një fjale,fjalie,strofe ose një vepre të tërë tregojmë ndonjë mendim të fshehtë,pra shprehja e ideve dhe mendimeve tërthorazi.

Detyrë shtëpie:

**Komentojmë poezinë**

* Ç’ka dashur të tregojë poeti nëpërmjet bilbilit, kafazit dhe dimrit?
* Ç’ndjenja shpreh poeti në këtë vjershë?
* Cila strofë ju pëlqen më shumë dhe pse?
* Shpjegoni me fjalët tuaja vargjet: …a çil kafazi bilbil flutro ndër pyje e ograja bylbyl shpejto…